**Jo Nesbø** (\* 29. marec 1960, Oslo) je nórsky hudobník a spisovateľ kriminálnych románov. 

Narodil sa v Osle a vyrastal v Molde. Vyštudoval Norges Handelshøyskole v Bergene odbor ekonómia. Pracoval ako novinár a burzový maklér, v súčasnosti je spisovateľom na voľnej nohe. Je členom nórskej poprockovej skupiny Di Derre. 

V rodnom Nórsku sa predalo viac ako 2 milióny jeho kníh a jeho diela boli preložené do viac ako 40 jazykov. Je držiteľom mnohých ocenení, napr. Glasnyckeln pre najlepší škandinávsky kriminálny román roku 1998 (Netopýr) a cenu Nórskych knižných klubov pre najlepší nórsky kriminálny román vôbec (Zrada).

Jeho prvý detektívny román *Flaggermusmannen* (v slovenskom preklade *Netopierí muž*, vydavateľstvo Ikar) získal v roku 1998 literárne ocenenie Glasnyckeln za najlepšiu severskú detektívku. 

Ústrednou postavou väčšiny románov je detektív Harry Hole.

V máji 2015 navštívil aj Slovensko, kde absolvoval autogramiádu a besedu s fanúšikmi a dva dni strávil lezením vo Vysokých Tatrách.

Život
-----

Pochádza z rodiny vášnivých čitateľov a rozprávačov – jeho matka bola knihovníčka a otec každé popoludnie sedel a doslova hltal knihy. V mladosti bol Jo talentovaným futbalistom a hral za klub Molde FK v najvyššej nórskej lige, kvôli natrhnutiu kolenného väziva sa však musel s kariérou športovca definitívne rozlúčiť. Na nasledujúce tri roky sa upísal armáde na severe Nórska a vďaka sebadisciplíne a intenzívnemu učeniu po večeroch sa mu podarilo zložiť maturitnú skúšku. 

Následne vyštudoval Norges Handelshøyskole v Bergene odbor ekonómia a zároveň sa venoval hraniu na gitare a skladaniu piesní. Po návrate do Osla založil spolu s bratom Knutom rockovú kapelu Di Derre. Ich druhé album sa v Nórsku stalo najpredávanejším albumom a koncerty boli vypredané v priebehu niekoľkých hodín. 

Cez deň pracoval ako úspešný burzový maklér a venoval sa štúdiu finančnej analýzy. Bolo to v roku 1996, keď sa v stave totálneho vyhorenia nakoniec rozhodol vziať si 6 mesačné voľno a v Austrálii napísal svoj prvý kriminálny román. Námet sa mu zrodil v hlave počas tridsať hodín trvajúceho letu a do písania sa pustil okamžite, ako dorazil do hotela. O niekoľko mesiacov neskôr bol na svete jeho debut Flaggermusmannen (Netopierí muž, Ikar 2014), v ktorom sa prvýkrát objavuje postava Harry Hole.

Medzi Nesbove osobné závislosti v súčasnosti patria horolezectvo a rock’n’roll. Pokúša sa nájsť čas na písanie medzi lezením na skaly a dobrodružnými cestami po svete. 

"*Pre spisovateľa je dôležité písať, dokiaľ je ešte svojim nápadom nadšený. Možno najdôležitejšou v procese písania je fáza, kedy je presvedčený, že jeho nápad je ten najlepší, aký kedy nejaký spisovateľ mal. Energiu, ktorú vtedy má, musí využiť, pretože príde čas, keď sa ráno zobudí a začne o svojom nápade pochybovať.*"
Jeho obľúbenými autormi sú Jim Thompson, Vladimir Nabokov, Knut Hamsun, Henrik Ibsen, Ernest Hemingway, Charles Bukowski a Frank Miller. 

Venuje sa aj charite. Založil Nadáciu Harryho Holea, ktorá okrem iných činností financuje základné kurzy čítania a písania pre deti z krajín tretieho sveta.

Séria s Harrym Holeom
---------------------

Hlavný hrdina jeho románov sa zrodil z inšpirácie staršou a temnejšou tradíciou kriminálneho žánru, ktorá siaha až k americkému štýlu „noir". Harry Hole je drsný detektív podliehajúci alkoholizmu a bez štipky úcty voči autoritám – to je pre policajta z veľkomesta priťažujúca okolnosť. Má rád samotu a riešenie zločinov v špinavých uliciach nórskej metropoly. Pátra po vrahoch, vykrádačoch bánk, gangsteroch, po tajomstvách politikov a dierach v štátnej moci. 

Veľa sily ho však stoja aj zápasy s nočnými morami a démonmi vo vlastnej duši. Podľa Nesba sa snaží nepripustiť si nikoho príliš k telu, pretože z toho nikdy nič dobré neplynie: 

"*Myslím, že s tým má mnoho do činenia Harryho životná skúsenosť a tiež to, že tých, ktorých miluje, mu osud vezme. Matka mu zomrela, keď bol mladý. Jeho prvá priateľka spáchala samovraždu. Nadviazať vzťah s Harrym je ako nechať sa uhryznúť upírom.*"
Romány s Harrym Holeom obsahujú veľké množstvo násilia a často sa v nich objavujú ženské postavy v ohrození či v úlohe obetí. Riešenie prípadov zanecháva na detektívovi psychické ale aj fyzické stopy. Jazva na Harryho tvári siaha od čeľuste až k uchu, prostredný prst má z titánu a v zatiaľ poslednej knihe Prízraky utrpel bodnú ranu nožom, ktorá nemá veľkú nádej na vyliečenie, protože si ju obviazal lepiacou páskou.

Ďalšie knihy
------------

V roku 2008 vyšiel Nesbovi kriminálny román Lovci mozgov, v ktorom predstavil nového protagonistu Rogera Browna. Je to tzv. headhunter – lovec mozgov – ktorý si svoj životný štandard vylepšuje krádežami umeleckých diel. Filmová adaptácia knihy, natočená v produkcii nórskej spoločnosti Yellow Bird, mala premiéru v roku 2011.

V roku 2007 sa s veľkým úspechom vydal aj na územie detskej literatúry. Knihy ako Prdiprášok doktora Proktora (2007), Časovaňa doktora Proktora (2008) vznikli na základe príbehov na dobrú noc rozprávaných jeho dcére. Vystupuje v nich šialený profesor Proktor čakajúci na svoj veľký objav. V tvorbe pokračoval a vydal Senzačná zbierka doktora Proktora Z.K.A.V.M.N. (2010) a Doktor Proktor a koniec sveta. Možno. (2010). V roku 2012 prišiel s ďalšou knihou Doktor Proktor a veľká lúpež zlata. Zatiaľ posledná jeho kniha pre deti vyšla v roku 2016 Zachráni doktor Proktor Vianoce?

Bibliografia
------------

* 1999 – *Stemmer fra Balkan/Atten dager i mai*
* 1999 – *Serum*
* 2001 – *Karusellmusikk*
* 2007 – *Det hvite hotellet*
* 2008 – *Hodejegerne*
* 2014 – *Sønnen*
* 2015 – *Blod på snø*
* 2015 – *Mere blod*
* 2018 – *Macbeth*
* 2020 – *Kongeriket*
* 2021 – *Sjalusimannen og andre fortellinger*
* 2021 – *Rotteøya og andre fortellinger*

### Séria – Harry Hole

* 1997 – *Flaggermusmannen*
* 1998 – *Kakerlakkene*
* 2000 – *Rødstrupe*
* 2002 – *Sorgenfri*
* 2003 – *Marekors*
* 2005 – *Frelseren*
* 2007 – *Snømannen*
* 2009 – *Panserhjerte*
* 2011 – *Gjenferd*
* 2013 – *Politi*
* 2017 – *Tørst*
* 2019 – *Kniv*
* 2022 – *Blodmåne*

### Pre deti – Doktor Proktor

* 2007 – *Doktor Proktors prompepulver*
* 2008 – *Doktor Proktors tidsbadekar*
* 2010 – *D.D.S.Ø.I.F (Dyr du skulle ønske ikke fantes)*
* 2010 – *Doktor Proktor og verdens undergang. Kanskje*
* 2012 – *Doktor Proktor og det store gullrøveriet*
* 2016 – *Kan Doktor Proktor redde jula?*

Slovenské preklady
------------------

### Séria – Harry Hole

* 2008 – *Zrada* (Rødstrupe), Bratislava: Ikar, ISBN 978-80-551-1804-8 (v českom preklade: Červenka nese smrt)
* 2010 – *Bohyňa pomsty* (Sorgenfri), Bratislava: Ikar, ISBN 978-80-551-2101-7 (v českom preklade: Nemesis)
* 2010 – *Diablova hviezda* (Marekors), Bratislava: Ikar, ISBN 978-80-551-2153-6 (v českom preklade: Pentagram)
* 2012 – *Spasiteľ* (Frelseren), Bratislava: Ikar, ISBN 978-80-551-2734-7 (v českom preklade: Spasitel)
* 2012 – *Snehuliak* (Snømannen), Bratislava: Ikar, ISBN 978-80-551-3119-1 (v českom preklade: Sněhulák)
* 2013 – *Pancierové srdce* (Panserhjerte), Bratislava: Ikar, ISBN 978-80-551-3186-3 (v českom preklade: Levhart)
* 2013 – *Prízraky* (Gjenferd), Bratislava: Ikar, ISBN 978-80-551-3509-0 (v českom preklade: Přízrak)
* 2014 – *Polícia* (Politi), Bratislava: Ikar, ISBN 978-80-551-3722-3 (v českom preklade: Policie)
* 2014 – *Netopierí muž* (Flaggermusmannen), Bratislava: Ikar, ISBN 978-80-551-3848-0 (v českom preklade: Netopýří muž)
* 2015 – *Šváby* (Kakerlakkene), Bratislava: Ikar, ISBN 978-80-551-4244-9 (v českom preklade: Švábi)
* 2017 – *Smäd* (Tørst), Bratislava: Ikar, ISBN 978-80-551-5325-4 (v českom preklade: Žízeň)
* 2019 – *Nôž* (Kniv), Bratislava: Ikar, ISBN 978-80-551-6682-7 (v českom preklade: Nůž)
* 2022 – *Krvavý mesiac* (Blodmåne), Bratislava: Ikar, ISBN 978-80-551-8667-2

### Ostatné

* 2011 – *Headhunters Lovci mozgov* (Hodejegerne), Bratislava: Ikar, ISBN 978-80-551-2707-1
* 2013 – *Sérum* (Serum) súčasť knihy *Světové krimipovídky*, Ostrava: Domino, ISBN 978-80-7303-884-7
* 2014 – *Syn* (Sønnen), Bratislava: Ikar, ISBN 978-80-551-4061-2
* 2015 – *Krv na snehu* (Blod på snø), Bratislava: Ikar, ISBN 978-80-551-4464-1
* 2015 – *Polnočné slnko* (Mere blod), Bratislava: Ikar, ISBN 978-80-551-4545-7
* 2018 – *Macbeth* (Macbeth), Bratislava: Ikar, ISBN 978-80-725-2735-9
* 2020 – *Kráľovstvo* (Kongeriket), Bratislava: Ikar, ISBN 978-80-551-7444-0
* 2021 – *Žiarlivec a iné príbehy* (Sjalusimannen og andre fortellinger), Bratislava: Ikar, ISBN 978-80-551-7851-6
* 2021 – *Ostrov potkanov a iné príbehy* (Rotteøya og andre fortellinger), Bratislava: Ikar, ISBN 978-80-551-8024-3

### Pre deti – Doktor Proktor

* 2011 – *Prdiprášok doktora Proktora* (Doktor Proktors prompepulver), Bratislava: Iron Libri, ISBN 978-80-970750-1-9
* 2012 – *Časovaňa doktora Proktora* (Doktor Proktors tidsbadekar), Bratislava: Iron Libri, ISBN 978-80-970750-2-6
* 2014 – *Doktor Proktor a koniec sveta. Možno.* (Doktor Proktor og verdens undergang. Kanskje), Bratislava: Iron Libri, ISBN 978-80-970750-7-1
* 2015 – *Doktor Proktor a veľká lúpež zlata* (Doktor Proktor og det store gullrøverie), Bratislava: Iron Libri, ISBN 978-80-970750-8-8
* 2018 – *Zachráni doktor Proktor Vianoce?* (Kan Doktor Proktor redde jula?), Bratislava: Iron Libri, ISBN 978-80-556303-7-3
* 2018 – *Senzačná zbierka doktora Proktora Z.K.A.V.M.N.* (D.D.S.Ø.I.F (Dyr du skulle ønske ikke fantes)), Bratislava: Iron Libri, ISBN 978-80-556316-3-9

Filmy
-----

* 2011 – *Hodejegerne* (Headhunters Lovci Mozgov)
* 2011 – *Arme Riddere,* nórsky thriller podľa námetu spisovateľa Joa Nesbøa
* 2014 – *Doktor Proktors Pupspulver* (Prdiprášok doktora Proktora)
* 2015 – *Okupácia* (Okkupert), norsko-švédský thriller podľa námetu spisovateľa Joa Nesbøa
* 2017 – *Snehuliak* (Snømannen)

Ceny
----

* 1997 – Rivertonprisen, nórska literárna cena, *Flaggermusmannen*
* 1998 – Glasnyckeln, Severské štáty, literárna cena, *Flaggermusmannen*
* 2000 – Bokhandlerprisen, nórska literárna cena, *Rødstrupe*
* 2002 – Mads Wiel Nygaards legat, nórska literárna cena
* 2007 – Bokhandlerprisen, nórska literárna cena, *Snømannen*
* 2007 – Den norske leserprisen, nórska literárna cena, *Snømannen*
* 2008 – Den norske leserprisen, nórska literárna cena, *Hodejegerne*
* 2009 – Palle Rosenkrantz Prisen, dánska literárna cena, *Panserhjerte*
* 2013 – Årets Peer Gynt, nórska cena

Diskografia
-----------

### Sólové albumy

* 2011 – *Karusellmusikk*

### Di Derre

* 1993 – *Den Derre med Di Derre*
* 1994 – *Jenter & sånn*
* 1996 – *Gym*
* 1998 – *Slå meg på!*
* 2006 – *Di beste med Di Derre*
* 2013 – *Historien om et band*
* 2018 – *Høyenhall*

Referencie
----------

1. ↑  Jo Nesbø zabával, rozprával o ženách, Harrym aj o prdení (Denník N, 7.5.2015)
2. ↑   *Doktor Proktor og det store gullrøveriet* [online]. [Cit. 2012-09-26]. Dostupné online. Archivované 2014-06-22 z originálu.
3. ↑  Ikar, edičný program 1 2013, str. 8
4. ↑  Nesbov SYN sa blíži.

Iné projekty
------------

Commons
* Spolupracuj na Commons Commons ponúka multimediálne súbory na tému **Jo Nesbø**

Externé odkazy
--------------

* Jo Nesbø - About the author
* Jo Nesbo's Fiction Explores Oslo's Jagged Edges

Autoritné údaje: * abART: 163887
* BnF: 13533676p
* GND: 120887657
* ISNI: 0000 0001 2130 5231
* LCCN: n2002049296
* NK ČR: xx0037547
* SNK: 153301
* VIAF: 44460209
* WorldCat: lccn-n2002049296